**" אני צריך שתשרדו את השנאה שלי ולא תיכנעו "- מכתב של מתבגר**

מה צריך לזכור ? שלמתבגר אין כוונה לעשות " דווקא " להוריו , אלא שהוא מחפש

את הדרך של עצמו ולכן זקוק לליווי ולתמיכה .

זהו מכתב שכתבה פסיכולוגית האמריקאית ,"בשם המתבגרים " להורי מתבגרים וקראה לו :

" המכתב שהמתבגר.ת שלכם לא יכול .ה לכתוב לכם ".(שיש בו אמירות קשות לעיתים ..)

הנה :

"הורה יקר , כרגע אנחנו נמצאים במלחמה . אני צריך את זה . אני צריך את הריב הזה .

אני לא יכול להסביר לך את הסיבות , כי אין לי את המילים לכך ובכל מקרה אין טעם .

אני צריך לשנוא אותך עכשיו ואני צריך שתשרוד את זה ושתשנא גם אותי . אני צריך את המחלוקת הזו , גם אני שונא אותה . לא משנה במה מדובר הפעם: זמן חזרה הביתה , למה לא ביצעתי

משימה שנתתם לי ,הבלגן בחדר שלי למה יצאתי , למה הלכתי , למה לא הלכתי , החבר'ה לא טובים ,..לא חשוב . אני צריך לריב אתך וצריך שתריב איתי. אני צריך שתאחוז בקצה השני של החבל , שתחזיק חזק בזמן שאני מכה בצד השני , בזמן שאני מחפש את האחיזה ואת נקודות התמיכה בעולם הזה .

פעם ידעתי מי אני , מי אתה ומי אנחנו ,אבל כרגע אני לא יודע.

כרגע אני מחפש את הגבולות ולפעמים אני מוצא אותם רק שאני מתגרה בך .שאני לוקח את הכל לקצה .אז אני מרגיש שאני קיים ואני יכול לרגע לנשום.

אני יודע שאתה מתגעגע לילד המתוק שהייתי , כי גם אני קצת מתגעגע אליו וקצה הגעגוע הזה הוא שכואב לי כל כך כעת.

אני זקוק לריב הזה וצריך לראות שלא חשוב כמה רעים או טובים הרגשות שלי , הם לא יהרסו אותי ולא אותך .אני צריך שתאהב אותי אפילו ברגע הגרוע ביותר שלי , אפילו כשנראה שאני לא אוהב אותך . אני צריך שתאהב אותי בשביל שנינו , כרגע.

אני יודע שזה מבאס שדוחים אותך ומתייגים אותך כרע , אבל אני צריך שתסבול אתת זה כרגע ושאולי מבוגרים אחרים יעזרו לך , כי אני כרגע לא יכול לעשות את זה .

רק אל תכנע בריב הזה , אני צריך אותך .זה הריב שילמד אותי שהצל שלי לא גדול יותר מהאור שלי , זה הריב שילמד אותי על הרגשות הרעים שלי לא מהווים סוף ליחסים .זה הריב שילמד אותי להקשיב לעצמי , גם שאני עלול לאכזב אחרים .

הריב המסוים הזה יסתיים , ואני אשכח אותו וגם אתה

ואח"כ הוא יחזור ואני אצטרך שתאחוז בחבל , שוב. אני אצטרך את זה שוב ושוב במשך כמה שנים .

אני יודע שאין שום נחת בעבודה הזו עבורך .אני יודע שסביר להניח שלעולם לא אודה לך על זה ושאפילו לא אכיר בתמיכתך .למעשה , יתכן שאבקר אותך על כל העבודה הקשה הזו .יראה כאילו לא משנה מה שתעשה , זה לא יהיה מספיק .ובכל זאת , אני סומך על היכולת שלך להשאר בריב הזה . לא משנה כמה אתווכח , לא משנה כמה אני אסנן דברים בין השיניים , לא משנה כמה שקט אני אהיה

בבקשה תאחוז בקצה השני של החבל .

כך אדע שאתה עושה את העבודה החשובה ביותר שמישהו יכול לעשות עבורי ברגע זה !

באהבה, המתבגר שלך ".